Diari Oficial de la Generalitat Valenciana


Sumari del DOGV 5018, del 01-06-2005 (2005/5826)

Acord de 14 d'abril de 2005, de la Comissió Territorial d'Urbanisme de València, relatiu a l'expropiació de terrenys pel procediment de taxació conjunta, afectats per l'obra d'urbanització de la zona verda central del passeig Bernat Guinovart i la construcció de la glorieta de la Calandra, tram situat en el límit est de la ciutat d'Algemesí.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5018

Data del DOGV
:   01-06-2005

Secció del DOGV
:   V. ALTRES ANUNCIS - F) EXPROPIACIONS

Número del document
:   2005/5826


Data del document
:   14-04-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Algemesí
    * administració local
    * expropiació

Acord de 14 d'abril de 2005, de la Comissió Territorial d'Urbanisme de València, relatiu a l'expropiació de terrenys pel procediment de taxació conjunta, afectats per l'obra d'urbanització de la zona verda central del passeig Bernat Guinovart i la construcció de la glorieta de la Calandra, tram situat en el límit est de la ciutat d'Algemesí. [2005/5826]
  
Vist l'expedient remés per l'Ajuntament d'Algemesí, relatiu a l'expropiació de terrenys pel procediment de taxació conjunta, afectats per l'obra d'urbanització de la zona verda central del passeig Bernat Guinovart i construcció de la glorieta de la Calandra, tram situat en el límit est d'aquesta ciutat, i de conformitat amb els següents:
  
Antecedents
  
1. El projecte d'expropiació es va aprovar inicialment, per acord del ple de data 30 d'octubre de 2003, i ha sigut sotmés a informació pública per acord del ple adoptat en aqueixa mateixa data i publicat en el DOGV núm. 4636 de 24 de novembre de 2003; en el BOP núm. 227, de 21 de novembre de 2003 i en el diari Levante de data 8 de novembre de 2003. Igualment va ser notificat individualment als propietaris de les finques afectades. Durant el termini d'exposició pública s'han presentat diversos escrits d'al'legacions, que han sigut informades per l'administració actuant en el seu acord de data 29 de gener de 2004, i ha sigut modificat l'àmbit del projecte d'expropiació i els corresponents fulls de valoració, acordant remetre l'expedient a la Comissió Territorial d'Urbanisme per a la seua aprovació.
  
En data 11 de febrer de 2004, té entrada en aquest Registre la còpia diligenciada de l'expedient administratiu juntament amb el projecte d'expropiació.
  
2. El projecte consta de relació de finques i descripció de béns i drets afectats, plànols en què es determina l'àmbit territorial, amb fixació raonada del preu dels immobles i fulls de preu just individualitzats, per la qual cosa està complet i compleix el que establix l'art. 135 del Text refós de la Llei del sòl de 1976.
  
3. Algemesí compta amb Pla general d'ordenació urbana la revisió del qual va ser aprovada definitivament en data 27 d'octubre de 1987.
  
4. L'objecte de l'expedient és l'expropiació pel procediment de taxació conjunta dels terrenys i edificacions afectats per la construcció de l'esmentada zona verda i la glorieta Calandra.
  
El promotor i el beneficiari de l'actuació és l'Ajuntament d'Algemesí.
  
5. Durant la tramitació de l'expedient es va sol'licitar informe, amb data 24 de febrer de 2004, a la Gerència Regional del Cadastre de la Delegació del Ministeri d'Economia i Hisenda.
  
En data 11 de juny de 2004, té entrada en aquest Servei Territorial de Planificació i Ordenació Territorial de València l'esmentat informe, en el qual, en resum, s'indica el següent:
  
Quant a la valoració del sòl, ?Es tracta d'un sòl urbà, per la qual cosa li és d'aplicació l'article 28 de la Llei 6/1998, sobre règim del sòl i valoracions, on s'especifica que el valor del sòl es determinarà per aplicació a l'aprofitament resultant del corresponent àmbit de gestió en què estiga inclòs el valor bàsic de repercussió més específic en les ponències de valors cadastrals.
  
La ponència de valors del municipi d'Algemesí es va aprovar l'any 2000, fixant un valor de repercussió per al polígon fiscal de 48'59 euros/m².
  
Els aprofitaments, segons informe de l'arquitecte municipal no estan determinats, per la qual cosa s'aplicarà l'article 29 de la Llei 6/1998.
  
En la taxació s'ha utilitzat correctament el valor de repercussió de polígon, però no s'han deduït les despeses que estableix l'article 30 de la llei, ni s'han actualitzat els valors a la data de la taxació. No obstant això, en el càlcul dels valors unitaris, s'ha aplicat a la repercussió un coeficient de majoració (1,4), la qual cosa ens dóna uns valors superiors a què reglamentàriament estableix la llei?.
  
En aquest punt conclou l'informe indicant que els criteris de valoració del projecte de taxació conjunta de referència es consideren conformes als fixats per la Llei 6/1998.
  
Quant a la valoració de les construccions: segons l'informe de la gerència regional del cadastre, ?En les parcel'les afectades per la valoració no hi ha construccions. A les valoracions resultants se'ls ha aplicat el premi d'afecció del 5% que estableix l'article 47 de la Llei d'expropiació forçosa. Conclou doncs, en aquest punt, que la valoració es troba conforme a la normativa vigent.
  
6. La Comissió Informativa de la Comissió Territorial d'Urbanisme de València, en sessió celebrada el 7 d'abril de 2005, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments jurídics
  
Primer. L'aprovació definitiva dels projectes d'expropiació per taxació conjunta, correspon a la Comissió Territorial d'Urbanisme conforme al que establixen els apartats del 6 al 8 de l'article 202 del Reglament de gestió urbanística, aprovat pel Reial decret 3288/1978, de 25 d'agost (en endavant RGU) i en l'article 10.e) del Reglament d'òrgans urbanístics de la Generalitat, aprovat per Decret 201/2003, de 3 d'octubre, del Govern Valencià.
  
La resolució d'aprovació definitiva de la Comissió Territorial d'Urbanisme, ha de limitar-se a un mer control de legalitat, sense valoració alguna de l'oportunitat del projecte i al mateix temps, la intervenció d'aquest òrgan ho serà sense perjudici de la ulterior actuació del Jurat Provincial d'Expropiació, que serà el que en última instància, si existira oposició dels expropiats, resoldrà sobre el preu just. Així les coses, la intervenció de la Comissió ha de limitar-se a la comprovació que la tramitació del projecte s'ha ajustat a la normativa vigent, que la documentació és suficient per a complir els preceptes legals i que el mètode de valoració efectuat s'ha ajustat als procediments legals.
  
L'article 23 de la Llei 6/1998, de 13 d'abril, sobre règim del sòl i valoracions (en endavant LRSV) disposa que ?a l'efecte d'expropiació, les valoracions del sòl s'efectuaran d'acord amb els criteris establits en la present llei, siga quina siga la finalitat que la motive i la legislació, urbanística o d'un altre caràcter, que la legitime?. D'aquesta manera, en aqueix simple control de legalitat que ens ocupa, de la qual cosa es tractarà fonamentalment és de comprovar l'adequació del projecte a aquesta llei i a la normativa complementària d'aquesta.
  
Segon. L'expedient s'ha tramitat conforme al que establixen els articles 138 i següents del Text refós de la Llei del sòl de 1976, per la qual cosa s'han complit les garanties procedimentals exigibles.
  
Tercer. L'expedient està complet, amb la qual cosa es compleix el que establix l'art. 202 del Reglament de gestió urbanística.
  
Quart. La valoració del sòl ha d'efectuar-se seguint els criteris de l'article 28 LRSV per tractar-se de sòl urbà.
  
Cinqué. Com disposa l'article 203.1 RGU, la resolució de la Comissió Territorial d'Urbanisme implicarà la declaració d'urgència de l'ús dels béns i drets afectats.
  
A la vista de tot el que antecedeix, la Comissió Territorial d'Urbanisme, en sessió celebrada el 14 d'abril de 2005 acorda:
  
Primer. Aprovar definitivament el Projecte d'expropiació forçosa per taxació conjunta per a la construcció de la zona verda c/ Bernat Guinovart i glorieta Calandra d'Algemesí.
  
Segon. Aprovar les valoracions de béns i drets que s'han d'expropiar.
  
Tercer. Declarar la urgent ocupació dels béns i drets afectats.
  
Contra el present acord que no posa fi a la via administrativa, en el que afecta al punt 3, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Tot això sense perjudici que es puga exercir qualsevol altre recurs o acció que estime oportú.
  
Respecte dels punts 1 i 2 no cap cap recurs per tractar-se d'actes de tràmit que no donen lloc a la impossibilitat de continuar un procediment ni produeixen indefensió.
  
Així mateix procedeix notificar la present resolució als interessats titulars de béns que figuren en el projecte d'expropiació, s'acompanya a aquest còpia del corresponent full de preu just i significar-los que, en el termini dels 20 dies hàbils següents al de la recepció d'aquesta notificació, podran manifestar per escrit davant d'aquesta Comissió Territorial d'Urbanisme la seua disconformitat amb la valoració establida en l'expedient aprovat. Si en aquest termini els interessats no formulen oposició a la valoració, s'entendrà acceptada la que es fixa en l'acte present d'aprovació de l'expedient, s'entén determinat el preu just definitivament i de conformitat.
  
Dels fulls d'apreci impugnats es traslladarà per aquesta Comissió, juntament amb l'expedient, al Jurat Provincial d'Expropiació Forçosa de València, i la taxació dels béns es farà d'acord amb els criteris de valoració establits en la Llei sobre règim del sòl i valoracions.
  
Fet que se certifica amb anterioritat a l'aprovació de l'acta corresponent i a reserva dels termes necessaris que es deriven d'aquesta, conforme ho autoritza l'article 27-5 de la Llei 30/92, de 26 de novembre, de règim jurídic de les administracions públiques i del procediment administratiu comú (LRJAP-PAC).